|  |
| --- |
| Temeljem članka 17. stavak 1. podstavak 1. Zakona o sustavu civilne zaštite (Narodne novine broj 82/15.), te članka ­­­40. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13.- pročišćeni tekst ), Gradsko vijeće Grada Koprivnice na . sjednici održanoj dana .2015. godine, donijelo je**PLAN RAZVOJA SUSTAVA CIVILNE** **ZAŠTITE NA PODRUČJU** **GRADA KOPRIVNICE ZA 2016. GODINU** **UVOD** Zakonom o sustavu civilne zaštite („Narodne novine“ broj 82/2015.) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.Također je definirano da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje. Na temelju Analize o stanju sustava civilne zaštite na području Grada Koprivnice, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (vatrogasnih postrojbi i zapovjedništava, stožera zaštite i spašavanja, udruga građana od značaja za zaštitu i spašavanje) donosi se Plan razvoja sustava civilne zaštite na području Grada Koprivnice za 2016. godinu. (u daljnjem tekstu: Plan razvoja sustava civilne zaštite). Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava Proračuna Grada koja će se odvojiti za subjekte u sustavu civilne zaštite. Plan razvoja sustava civilne zaštite odnosi se na sljedeće: 1. **CIVILNA ZAŠTITA**

Stožer zaštite i spašavanja, Zapovjedništvo civilne zaštite i postrojbe civilne zaštite trebaju osigurati kontinuirano provođenje sustava za zaštitu i spašavanje. **STOŽER ZAŠTITE I SPAŠAVANJA i ZAPOVJEDNIŠTVO CIVILNE ZAŠTITE** Stožer zaštite i spašavanja osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće, te je stručna potpora Gradonačelnici Grada kod rukovođenja i zapovijedanja operativnim snagama u slučaju veće nesreće ili katastrofe. Gradsko vijeće Grada Koprivnice 2009. godine donijelo je Odluku o imenovanju Stožera zaštite i spašavanja Grada Koprivnice sukladno Pravilnika o mobilizaciji i djelovanju operativnih snaga zaštite i spašavanja. Gradsko vijeće Grada Koprivnice donijelo je Odluku o imenovanju Zapovjedništva civilne zaštite Grada Koprivnice, a osnovano je za upravljanje i usklađivanje aktivnosti operativnih snaga i ukupnih ljudskih i materijalnih resursa odnosno za zapovijedanje snagama i sredstvima civilne zaštite u slučaju neposredne prijetnje, katastrofe i velike nesreće na području Grada Koprivnice. Kontakt podatke (adrese,fiksni i mobilni telefonski brojevi) Stožera i Zapovjedništva potrebno je kontinuirano ažurirati. Do osnivanja Stožera civilne zaštite Grada Koprivnice mjerodavni će biti Stožer zaštite i spašavanja i Zapovjedništvo civilne zaštite Grada Koprivnice te ih je potrebno upoznati s novim Zakonom o sustavu civilne zaštite („Narodne novine“ broj 82/2015) odnosno sa mjerama sustava civilne zaštite, ustrojavanjem sustava civilne zaštite, djelovanju sustava civilne zaštite i načelima sustava civilne zaštite, sudionicima u sustavu civilne zaštite, te obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite Rok izvršenja: sjednica Stožera zaštite i spašavanja i Zapovjedništva civilne zaštite u prvoj polovici 2016. godine. - Nositelj: Grad Koprivnica - Izvršitelj: Područni ured za zaštitu i spašavanje KoprivnicaU roku jedne godine od stupanja na snagu Zakona o civilnoj zaštiti donijet će se provedbeni akti, te do tada ostaju na snazi slijedeći dokumenti donijeti na temelju Zakona o zaštiti i spašavanju:- Odluka o osnivanju i ustroju postrojbi civilne zaštite- Odluka o imenovanju povjerenika civilne zaštite - Odluka o izmjenama Odluke o određivanju operativnih snaga zaštite i spašavanja i pravnih osoba i ostalih subjekata od interesa za zaštitu i spašavanje na području Grada Koprivnice- Procjena ugroženosti stanovništva, materijalnih i kulturnih dobara i okoliša od katastrofa i velikih nesreća za područje Grada Koprivnice- Plan zaštite i spašavanja Grada Koprivnice- Plan civilne zaštite Grada Koprivnice **POSTROJBE CIVILNE ZAŠTITE, POVJERENICI CIVILNE ZAŠTITE,** **Postrojbe civilne zaštite** Tijekom prve polovice 2016. godine, a u svrhu povećanja spremnosti i mogućnosti u provođenju akcija zaštite i spašavanja potrebno je izvršiti smotriranje postrojbi civilne zaštite U suradnji sa DUZS/PUZS Koprivnica – Odjelom za preventivno – planske poslove i MORH – Područnim odsjekom za poslove obrane Koprivnica i Područnim Odjelom za poslove obrane Zagreb, potrebno je kontinuirano vršiti popunjavanje postrojbi civilne zaštite sa vojnim obveznicima starim do 55. godina života (promjene prebivališta, umrli, invalidi, bolesni i sl.), kao i njihovu smotru i edukaciju.Potrebno je nastaviti opremanje postrojbi civilne zaštite osobnom i skupnom opremom u skladu sa raspoloživim sredstvima predviđenim Proračunom, a prema planu opremanja odobrenom od gradonačelnice.**Povjerenike civilne zaštite** potrebno je upoznati s novim Zakonom o sustavu civilne zaštite („Narodne novine“ broj 82/2015) a prije svega sa - Djelovanjem sustava civilne zaštite i načelima sustava civilne zaštite - Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite - Obavezama povjerenika civilne zaštite u izvršavanju njihovih zadaća Rok za izvršenje navedenog je druga polovica 2016. godine.1. **VATROGASTVO:**

Javna vatrogasna postrojba kao okosnica ukupnog sustava zaštite i spašavanja na području Grada i u 2016. godini treba biti najznačajniji operativni kapacitet sustava zaštite i spašavanja - u spremnosti 24 sata dnevno. U cilju spremnosti i brzog djelovanja vatrogasnih postrojbi za 2016. godinu planirana je kontinuirana edukacija zaposlenika JVP-a za moguće opasnosti u cestovnom i željezničkom prometu, mogućim akcidentima, poplavama i slično. Potrebno je izvršiti opremanje, osposobljavanje i usavršavanje prema planovima zaštite od požara u postrojbi JVP, ali i u DVD-ima s područja Grada.Posebna usavršavanja zaposlenika JVP: pružanje prve pomoći, usavršavanje za rad hidrauličnim alatima, u prometnim intervencijama, radovima na vodi, intervencijama u slučaju potresa Potrebno je nastaviti s daljnjim razvojem dobrovoljnog vatrogastva sukladno njihovim vlastitim programima i razvojnim projektima, te kontinuirano provoditi njihovo osposobljavanje. U području rada sa članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima.Sredstva za decentralizirano financiranje redovne djelatnosti Javne vatrogasne postrojbe Grada, kao i sredstva za financiranje dobrovoljnih vatrogasnih društva planiraju se temeljem članka 43.-45. Zakona o vatrogastvu.1. **SKLONIŠTA:**

Grad Koprivnica ima u svojem vlasništvu 4 ( četiri ) javna skloništa i obavezu da na svom području osigura: - uvjete za sklanjanje ljudi, materijalnih i drugih dobara, - prostore za javna skloništa, - održavanje postojećih javnih skloništa. Skloništa su u 2015. godini uređena. S voditeljima skloništa provjeriti da li su osposobljeni za vođenje skloništa i provođenje  zadaća iz mjera sklanjanja stanovništva ili eventualno imenovati nove.1. **UDRUGE GRAĐANA OD ZNAČAJA ZA ZAŠTITU I SPAŠAVANJE**

**Zajednica tehničke kulture Grada Koprivnice, Planinarsko društvo Grada Koprivnice Odredi izviđača „Bijeli javor“ i Kamengrad“** u svojim aktivnostima i u 2016. godini planiraju nastaviti sa stručnim osposobljavanjem svojih članova i sukladno osiguranim financijskim sredstvima nabavljati opremu koja će se moći, uz već postojeću, koristiti i u druge svrhe u slučaju izvanrednih situacija.1. **PRAVNE OSOBE KOJE ĆE PORADI NEKOG INTERESA ZAŠTITE I SPAŠAVANJA STANOVNIŠTVA, MATERIJALNIH I KULTURNIH DOBARA GRADA KOPRIVNICE DOBITI ZADAĆE**

Sa pravnim osobama (npr. Komunalac d.o.o., KC PLIN d.o.o. ) koje će poradi nekog interesa zaštite i spašavanja stanovništva, materijalnih i kulturnih dobara Grada Koprivnica dobiti zadaće potrebno je održati sastanak na kojem će se razmotriti zadaće pravnih osoba u sustavu civilne zaštite.  1. **SUSTAV UZBUNJIVANJA GRAĐANA**

U organizaciji zaštite i spašavanja u Gradu, pored ostalih subjekata, telekomunikacijska podrška, odnosno sustav veza u kriznim situacijama, sustav uzbunjivanja pokazao se vrlo bitnim čimbenikom kvalitetnog sustava zaštite i spašavanja, te je stoga potrebno: - nastaviti rad na unaprjeđenju sustava veza svih sudionika zaštite i spašavanja u skladu s normama u Europi, - nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa. 1. **EDUKACIJA STANOVNIŠTVA**

Zadatak je da se edukacijom podigne razine svijesti građana kao sudionika sustava civilne zaštite, te iz tog razloga potrebno kontinuirano vršiti:  - upoznavanje građana sa sadržajem Planova zaštite putem javnih rasprava u mjesnim  odborima te putem web stranice Grada, - izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika zaštite i spašavanja.  |

1. **FINANCIRANJE SUSTAVA ZAŠTITE I SPAŠAVANJA**

Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Financiranje sustava civilne zaštite po prijedlogu Proračuna Grada Koprivnice za 2016. godinu je slijedeće

|  |  |
| --- | --- |
| Gradska vatrogasna zajednica  | 2016. godina – 0,00 kuna  |
| Gradsko društvo Crvenog križa  | 2016. godina – kuna  |
| Civilna zaštita  | 2016. godina - ,00 kuna  |

Ukupno

Financiranje sustava civilne zaštite za 2017. i 2018. godinu bit će utvrđeno Projekcijom proračuna Grada Koprivnice za navedene godine.

1. **SURADNJA NA PODRUČJU CIVILNE ZAŠTITE**

Suradnja svih sudionika zaštite i spašavanja na području Grada je iznimno dobra ali je u narednoj 2016. godini ovu suradnju potrebno unaprijediti.

Razmjenom iskustava, podataka, znanja i vještina sa odgovarajućim institucijama zaštite i spašavanja potrebno je postići podizanje razine sigurnosti civilnog stanovništva a temeljem naučenih lekcija sa poplava na gradskom području, te zbrinjavanja izbjeglica

U okviru Grada Koprivnice ali i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Nastaviti suradnju s Područnim uredom za zaštitu i spašavanje Koprivnica s ciljem jačanja i usavršavanja operativnih i drugih snaga sustava civilne zaštite na području Grada.

GRADSKO VIJEĆE

GRADA KOPRIVNICE

KLASA:811-01/15-01/

URBROJ:2137/01-05/1-15-

Koprivnica, 2015.

 PREDSJEDNIK:

 Zoran Gošek, dipl. ing.

OBRAZLOŽENJE

Donošenjem Zakona o sustavu civilne zaštite riješen je postojeći problem konflikta između pojmova „zaštita i spašavanje“ i „civilna zaštita“ odnosno provedena je sveobuhvatna normativna reforma sustava, a preimenovanjem sustava zaštite i spašavanja u sustav civilne zaštite izvršeno je pojmovno usklađivanje i standardiziranje sa stanjem na prostoru Europske unije na način da se zaštita i spašavanje u velikim nesrećama i katastrofama definiraju kao aktivnosti civilne zaštite.

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Člankom 17. Stavak1. Podstavak1. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja godišnji plan razvoja sustava civilne zaštite s financijskim učincima.

Obzirom da procjena rizika od velikih nesreća i plan djelovanja civilne zaštite kao temeljni akti nisu doneseni temeljem Zakona o sustavu civilne zaštite ovim Planom razvoja sustava civilne zaštite koji se donosi na zakonski određeni rok nužno je uskladiti i funkcionalno objediniti aktivnosti svih subjekata civilne zaštite koje se odnose na provođenje mjera i aktivnosti civilne zaštite.

U skladu sa svime naprijed navedenim predlaže se donošenje Analize u priloženom tekstu.

|  |  |
| --- | --- |
|  |  |

|  |  |
| --- | --- |
| Nositelj izrade akta:Upravni odjel za financije i poticanje poduzetništvaPročelnica:Jasmina Stričević | Predlagatelj akta: GRADONAČELNICA:Vesna Želježnjak, dipl.oec. |